Nicholaus Molteke
Nicholaus Molteke oli Taani kuninga vasall Eestimaal 13. sajandil. Talle ja tema vendadele kuulus Maardu, Sarne ja Haabneeme küla (tria oppida, videlicet Mart, Sarn et Apones), mille nad müüsid 1271. aastal Cristianus de Scerembekele, tema naisele Elenale ning Cristianuse vendadele Henricusele ja Bernardusele. Müügi kinnitas Eestimaa emand Margrete Sambor 29. märtsil 1271 ning kuningas ja hertsog Erik Klipping 27. aprillil 1271.